ચાલુ વર્ષે એસેસમેન્ટની કામગીરી પુર્ણ કરવાની અંતિમ સમયમર્યાદા ૩૧ ડિસેમ્બર ર૦૧૭ નક્કી કરાઇ હતી. સુરતમાં અંદાજીત ૭૦૦૦ કેસ એસેસમેન્ટમાં ખુલ્યા હતા. જેની પર પાછલા બે મહિનાથી હીયરીંગની કામગીરી ચાલી રહી હતી તેમ છતાં હજુ સુધી ૧પ ટકા કેસ પેન્ડીંગ છે. જો કે આ કેસમાં હિયરીંગ થઇ ચુકયા છે. માત્ર ઓર્ડર જ કરવાના બાકી છે. આવી જ સ્થિતિ ગુજરાતના તમામ કમિશ્નરેટ છે. તેથી ગુજરાતના પ્રિન્સિપલ સીસીઆઇટી બી.એસ.અનંત દ્વારા આજે મોડી સાંજે વિભાગીય પરિપત્ર જારી કરાયો હતો. એસેસમેન્ટની કામગીરી પુર્ણ કરવા મુદત ૩૧ ડિસેમ્બર છે. જયારે શનિવાર તા.૩૦ ડિસેમ્બર અને રવિવાર તા.૩૧ ડિસેમ્બરે શનિ-રવિની રજા છે.